एंबुलेंस सेवाओं के एकीकरण के बाद बेरोजगार ड्राइवर्स ने सौंपा ज्ञापन
हनुमानगढ़. एंबुलेंससेवाओं के एकीकरण के बाद बेरोजगार हुए ड्राइवर्स ने मंगलवार को नौ सूत्री मांग पत्र कलेक्टर को सौंपा। प्रतिनिधिमंडल में शामिल आजाद सिंह ने बताया कि प्रदेश में एंबुलेंस 104 सेवा 2012 में शुरू की गई। उस समय हर एंबुलेंस पर तीन ड्राइवर तैनात थे। अगस्त 2016 में 104 एंबुलेंस सेवा को निजी कंपनी को ठेके पर दे दिया गया। ठेकेदार कंपनी ने पुराने ड्राइवरों को हटाकर नए ड्राइवरों को रख लिया। उच्च न्यायालय की ओर से पुराने ड्राइवरों को प्राथिमकता देने के आदेशों के बाद कंपनी की ओर से ट्रेनिंग के लिए हैदराबाद जाने के निर्देश दिए गए। ड्राइवर्स से ट्रेनिंग के नाम पर 5800 रुपए के डीडी भी ले लिए। इसके बावजूद कई ड्राइवरों को परेशानी झेलनी पड़ रही है। कई ड्राइवरों को एक ही जगह लगा दिया गया है। प्रतिनिधिमंडल में शामिल ड्राइवर्स ने पूर्व में कार्यरत चालकों को पहले वाली जगह पर लगाने, बेरोजगार हुए 104 ड्राइवरों को दोबारा रोजगार देने, खराब एंबुलेंस को सही करवाने की मांग की। इस मौके पर उम्मेद सिंह, सुनील, राजकुमार, पवन, महेंद्र सिंह, सोहन सिंह, संदीप ठाकुर, सुदर्शन सिंह, अश्वनी, भूपेश कुमार, मुकेश कुमार आदि मौजूद थे।
hin_Deva hin_Deva